Ayn Jolut
Ayn Jolut (ar. Goliaf bulogʻi; ivr. Eyn-Harod) – 1260-yil 3-sentyabrda Sulton Qutuz va amir Boybars qoʻmondonligidagi Misr mamluklari qoʻshini bilan Qutbuqa noʻyon qoʻmondonligidagi hulokuiylar korpusi oʻrtasidagi urush. Moʻgʻullar magʻlub boʻldi, Qutbuqa urushda oʻldirilgan. Urush Isroildagi Gidona qishlogʻidan gʻarbda, Gilboa tizmasining shimoli-gʻarbiy etagida joylashgan Ayn Jolut bulogʻi (hozirgi Bayt Shean shahridan 15 km shimoli-gʻarbda joylashgan) yaqinida boʻlib oʻtdi. Harbiy tarixda bu joy 1183-yil sentyabrda Salohuddin al-Ayyubiy va franklar oʻrtasidagi toʻqnashuv bilan ham mashhurdir.